
önkormányzati

r e n d e l e t e

Az egyes pénzbeli és természetben nyújtott szociális ellátásokról

Vállaj Község Önkormányzat Képviselő-testülete az Alaptörvény 32.cikk.(2)bekezdésében meghatározott feladatkörében eljárva a szociális igazgatásról és szociális ellátásokról szóló 1993.évi III. törvény (továbbiakban : Szt.) 1.§.(2)bekezdésében, 10.§.(1) bekezdésében, 25.§.(3) bekezdés b) pontjában, 26.§-ban, 32.§ (3) bekezdésében, 33.§.(7) bekezdésében, a 45.§.(1) a) bekezdésében, 48.§.(4) bekezdésében a 132.§ (4) bekezdés a és g, pontjaiban kapott felhatalmazás alapján  a következőket rendeli el:

I. Fejezet

1.  Szociális igazgatás általános szabályai, eljárási rendelkezések

1. §. (1) Az e rendelet alapján adható pénzbeli és természetbeni ellátások iránti kérelmet a Fábiánházi Közös Önkormányzati Hivatal Vállaji Kirendeltségén lehet előterjeszteni, a vonatkozó jogszabályokban előírt tartalomnak megfelelően rendszeresített formanyomtatvány kitöltésével.

(2) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni.

         (3)  A kérelmező által benyújtott jövedelemnyilatkozathoz minden esetben csatolni kell a jövedelem valódiságát igazoló iratokat. Ezek különösen a következők lehetnek: 

a munkáltató által kiadott kereseti igazolás, rendszeres pénzellátásoknál az azt megalapozó határozat vagy a kifizetésről szóló igazoló szelvény (pl. nyugdíjszelvény), egyéb jövedelmeknél az azokat megalapozó határozat, kifizetési bizonylat, igazolás, szerződés, stb.

         (4) Amennyiben a pénzben és természetben nyújtott szociális ellátás iránti igényhez,   kérelemhez csatolt jövedelemigazolás aránytalanul nehezen beszerezhető, vagy a késedelem a rászorulónak az életét, testi épségét veszélyeztetné, a kérelmező büntetőjogi felelőssége tudatában tett nyilatkozata is elfogadható.

(5) A hatáskör gyakorlója a kérelem benyújtását követően - a Hivatal útján - indokolt esetben környezettanulmány készítésével tisztázhatja az igénylő rászorultságát.

(6) A kérelmezőt fel kell hívni a kérelemben foglaltak módosítására és havi rendszeres kiadásainak igazolására abban az esetben, ha a helyszínen készített környezettanulmány a kérelmében foglaltakat nem támasztja alá.

(7) Az egy főre jutó jövedelem tisztázása érdekében a szociális hatáskört gyakorló szerv a szociális igazgatásról és szociális ellátásokról szóló törvényben foglaltakat figyelembe véve megkeresést intézhet az állami adóhatóság illetékes igazgatósága felé.

2. Pénzbeli ellátások kifizetésének, folyósításának szabályai

2. §.  (1) A pénzbeli támogatás házipénztári kifizetéssel  jut el a jogosulthoz.

a)         A rendszeres ellátások folyósítása havonta utólag a Fábiánházi Közös   Önkormányzati Hivatal Vállaji Kirendeltségén Vállaj, Szabadság tér 6. szám alatti épületében, minden hónap 5. napján kerül sor, amennyiben 5-e munkaszüneti nap, úgy az azt követő munkanapon.

b)         A nem rendszeres támogatások kifizetése a határozat jogerőre emelkedését követő       15 napon belül történik.
3. A jogosulatlanul igénybe vett ellátás visszatérítése

3. §.  A jogosulatlanul és rosszhiszeműen igénybe vett támogatás visszafizetésére a    szociális igazgatásról és szociális ellátásokról szóló törvény rendelkezéseit kell alkalmazni.

II. Fejezet

Szociális rászorultságtól függő pénzbeli ellátások

1. Aktív korúak ellátása

4. §. Az aktív korú ellátásra való jogosultság feltételeként a kérelem benyújtója, vagy az ellátásra  jogosult köteles gondoskodni az általa életvitelszerűen lakott lakóingatlana, lakókörnyezete alábbiak szerinti rendezettségéről:

(1) A lakás állaga nem veszélyeztetheti az emberi életet és testi épséget

(2) Az ingatlan udvarán valamint a lakásban legalább egy-egy szeméttároló edény elhelyezése és rendeltetésszerű használata

(3) A lakáshoz tartozó udvar, kert rendben tartása, különös tekintettel az esetlegesen ott található szemét és lom eltávolítására

(4) Az ingatlanhoz tartozó kert rendeltetésszerű használata, művelése

(5) Az ingatlan előtt járda (ennek hiányában egy méter széles területsáv), a járda  melletti zöldsáv úttestig terjedő teljes területének, legfeljebb az épület 20 méteres körzetén belüli területének a gondozása, tisztán tartása, szemét- és gyommentesítése

(6)  Az ingatlan valamint a hozzá tartozó kert, udvar rágcsálóktól, kártevőktől való mentesítése.

(7) A lakás rendeltetésszerű használata:  a lakás folyamatos tisztán tartása, takarítása, a vizes helyiség és illemhely rendeltetésszerű használata, rendszeres takarítása, fertőtlenítése.

Települési támogatás

2. Lakhatási támogatás

5.§. (1) Települési támogatás keretében rendszeres ellátás állapítható meg annak a háztartásnak a lakhatási kiadásainak enyhítésére, amelyben a háztartás tagjainak havi jövedelme alapján számított 1 főre jutó átlag nem haladja meg

a)  egyszemélyes háztartás esetén az öregségi nyugdíj mindenkori legkisebb     összegének két és félszeresét, 
b)  többszemélyes háztartás esetén az öregségi nyugdíj mindenkori legkisebb összegének kétszeresét. 
(2) Nem állapítható meg lakhatási támogatás azon háztartás részére a villanyáram-, a víz- és a gázfogyasztás,  a csatornahasználat és a szemétszállítás díjához, amennyiben a támogatásra a kérelmet nem a szolgáltatási díj fizetésére számla kibocsájtó által kötelezett személy nyújtja be. 

(3) Nem állapítható meg lakhatási támogatás azon háztartás részére, amelynek tagjai között van olyan személy, aki 

a)        lakóingatlan bérbeadásából jövedelemmel rendelkezik, 
b)        lakhatási támogatásban részesül, a (5) bekezdésben foglalt kivétellel, 
c)        lakásfenntartási támogatásban részesül, a (5) bekezdésben foglalt kivétellel. 
(4) A (3) bekezdés tekintetében támogatásban részesülőnek minősül minden olyan személy, aki a támogatás megállapításakor a háztartás tagjaként került beszámításra. 

(5) A támogatás iránti kérelem a jogosultság időtartama alatt, annak lejártát megelőző egy     hónapban is benyújtható. 

(6) A támogatást a kérelmező csak olyan ingatlanra igényelheti, amelyben a kérelem benyújtásakor életvitelszerűen él. 

6.§.   (1) A lakhatási támogatást a villanyáram-, a víz- és a gázfogyasztás, a csatornahasználat és a szemétszállítás díjához lehet megállapítani, a kérelmező választásának megfelelően. 

(2) A támogatás a jogosultat 

a)         az 5.§ (5) bekezdésben foglalt esetben az előző jogosultság lejártát   követő naptól,

b)        minden más esetben a kérelem benyújtása hónapjának első napjától a tárgyévet követő év 1. hónapjának utolsó napjáig állapítható meg.

7.§.   A lakhatási támogatás havi összege  2.500 Forint.

8.§.   Meg kell szüntetni a lakhatási támogatás folyósítását, ha 
(1) a jogosult meghal, a haláleset hónapjának utolsó napjával, 

(2) a jogosult lakcíme megváltozik, a lakcímváltozás hónapjának utolsó napjával, 

(3) a jogosultsági feltételek már nem állnak fenn, az erről való hivatalos tudomásszerzés hónapjának utolsó napjával,

(4) a jogosult a támogatás megszüntetését kéri, a jogosult által megjelölt hónap utolsó napjával. 

(5) A jogosult, vagy háztartásának tagja köteles a támogatás folyósítása időtartama alatt a tudomásrajutást követő 15 napon belül bejelenteni, ha az (1)-(3) bekezdésben foglaltak valamelyike bekövetkezik. Rosszhiszeműnek minősül az a jogosult, aki a bejelentési kötelezettségének nem tesz eleget.

3. Rendkívüli települési támogatás

9.§.   Rendkívüli települési támogatás állapítható meg annak a személynek, aki rendkívüli élethelyzetbe került vagy létfenntartási gonddal küzd és a jövedelme az öregségi nyugdíj mindenkori legkisebb összegének 150 %-át, családban élő esetén az egy főre jutó havi jövedelem az öregségi nyugdíj mindenkori legkisebb összegének 130 %-át a nem haladja meg. 

10.§. (1) Rendkívüli települési támogatás igényelhető: 

a) átmenetileg nehéz anyagi helyzetbe került személy vagy család kiadásainak mérséklésére, 
b) eseti gyógyszer, gyógyászati eszköz kiadás mérséklésére, 
c)    elhunyt személy eltemettetésével kapcsolatos költségek mérséklésére, 
d) elemi kár (árvíz, talajvíz, tűzvész, villámcsapás stb.) miatt a személy vagy család létfenntartása átmenetileg lehetetlenné vagy veszélyeztetetté vált. 
(2) Az (1) bekezdés d) pontja alkalmazásában elemi károsultnak kell tekinteni azt a személyt, akinek az elemi csapás következtében a tulajdonában lévő és az általa lakott ingatlana, vagy ingósága oly mértékben pusztult, hogy létfenntartása átmenetileg lehetetlenné vagy nagy fokban veszélyeztetetté vált. Az elemi kár tényét és mértékét minden esetben szakértői véleménnyel kell igazolni. 
(3) Rendkívüli települési támogatás - a temetéssel kapcsolatos költségek mérséklésére - a temettetést követő 30 napon belül benyújtott kérelemre állapítható meg. Ez a határidő jogvesztő. 

11.§  (1) A rendkívüli települési támogatás összegének megállapításakor arra kell törekedni, hogy  az hathatós segítséget nyújtson az arra rászorulónak. 
(2) Az egyszeri pénzbeli ellátásként megállapított rendkívüli települési támogatás összege nem lehet magasabb az öregségi nyugdíj mindenkori legkisebb összegénél. 

12.§. A polgármester az e rendeletben szabályozott rendkívüli települési támogatást méltányosságból az egy főre jutó jövedelem vizsgálata nélkül is megállapíthatja, ha a család gyermeket, fiatal felnőttet nevel és az alábbi körülmények valamelyike fenn áll: 
(1) a gyermek, fiatal felnőtt gyógykezelése miatt felmerülő többletköltségre, 

(2) közoktatással, felsőoktatással, kapcsolatos többletköltségekre, 

(3) elemi kár esetén. 

IV. Fejezet

Természetben nyújtott szociális ellátások

1. Köztemetés

13.§. (1) Az elhunyt temetésére köteles személyt a köztemetés költségének megtérítésére kell kötelezni. A visszafizetést elrendelő határozatban méltányosságból részletfizetés engedélyezhető annak az   eltemettetésre köteles személynek aki: 

a)         egyedülélő és havi jövedelme a nyugdíjminimum háromszorosát nem éri el, vagy 

b)         családjában az egy főre jutó havi jövedelem a nyugdíjminimum két és félszeresét nem éri el.

(2) A polgármester  köztemetés költségének visszafizetésére maximum 10 havi részletfizetést  engedélyezhet.

(3) A köztemetés visszafizetésének elengedése vonatkozásában az önkormányzat méltányosságot nem gyakorol.

V. Fejezet 

Az egyes pénzbeli és természetben nyújtott szociális ellátásokkal kapcsolatos hatáskörök átruházása

14.§. Vállaj Község Önkormányzat Képviselő-testülete az e rendeletben meghatározott

         ellátásokkal kapcsolatos hatáskörök gyakorlását a polgármesterre ruházza át.

VI. Fejezet

Záró rendelkezés

15.§. (1) Ez a rendelet 2015. március 1.-én lép hatályba.
(2) A rendelet hatályba lépésével egyidejűleg a Vállaj Község Önkormányzata Képviselő-testülete a szociális ellátásokról szóló 8/2012 (VII.12.) és a módosításáról szóló  11/2012. (X.26.), valamint a 10/2014 (I.6.) önkormányzati rendelete hatályát veszti.

Vilmos István sk.:                                  Lovász János sk.:

polgármester                                                aljegyző


A rendelet kihirdetve: 2015.március 1-én.

